pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบกกำชับสำนักงานขนส่งทั่วประเทศตรวจรถโดยสารสาธารณะทุกคัน พร้อมทั้งดำเนินมาตรการ Social distancing เว้นระยะที่นั่ง ป้องกันการแพร่ระบาดของ COVID-19 [กระทรวงคมนาคม]
วันจันทร์ที่ 1 มิถุนายน 2563
กรมการขนส่งทางบกกําชับสํานักงานขนส่งทั่วประเทศตรวจรถโดยสารสาธารณะทุกคัน พร้อมทั้งดําเนินมาตรการ Social distancing เว้นระยะที่นั่ง ป้องกันการแพร่ระบาดของ COVID-19 [กระทรวงคมนาคม]
กรมการขนส่งทางบกกําชับสํานักงานขนส่งทั่วประเทศตรวจรถโดยสารสาธารณะทุกคัน พร้อมทั้งดําเนินมาตรการ Social distancing เว้นระยะที่นั่ง ป้องกันการแพร่ระบาดของโรคติดเชื้อไวรัส COVID-19
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้กําชับให้หน่วยงานในสังกัดกระทรวงคมนาคม ดําเนินมาตรการเข้มงวดป้องกันการแพร่ระบาดของโรคติดเชื้อไวรัส COVID-19 ในระบบขนส่งสาธารณะอย่างต่อเนื่อง ซึ่งกรมการขนส่งทางบก (ขบ.) ได้กําชับให้ผู้ประกอบการขนส่ง ผู้ให้บริการขนส่งด้วยรถโดยสารสาธารณะทุกประเภท และผู้ให้บริการสถานีขนส่งผู้โดยสารทุกแห่งดําเนินการตามนโยบายและมาตรการต่าง ๆ ของรัฐบาลและกระทรวงคมนาคมอย่างเคร่งครัด พร้อมทั้งสั่งการให้สํานักงานขนส่งทุกแห่งทั่วประเทศดําเนินการตรวจสอบรถโดยสารสาธารณะทุกประเภททั้งที่สถานีขนส่งผู้โดยสารและจุดตรวจคัดกรองในพื้นที่ บูรณาการร่วมกับฝ่ายปกครอง ตํารวจ ทหาร เจ้าหน้าที่สาธารณสุข และหน่วยงานที่เกี่ยวข้อง ลงพื้นที่ตรวจการปฏิบัติตามมาตรการป้องกันการแพร่ระบาดในรถโดยสารสาธารณะต่อเนื่อง อาทิ ต้องมีมาตรการเว้นระยะห่างทางสังคม (Social distancing) เว้นระยะนั่งหรือยืนห่างกันอย่างน้อย 1 เมตร ทั้งภายในรถโดยสารและที่นั่งคอยภายในสถานีขนส่งผู้โดยสาร ตรวจวัดอุณหภูมิของผู้โดยสารไม่ให้เกิน 37.5 องศาเซลเซียส ควบคุมการใส่หน้ากากอนามัยอย่างเคร่งครัด และจัดเตรียมเจลแอลกอฮอล์สําหรับล้างมือ ผู้โดยสารที่เดินทางข้ามจังหวัดต้องลงทะเบียนการเดินทางในระบบบันทึกข้อมูลผู้โดยสาร แบบ ต.8-คค ที่ web.dlt.go.th/t8/ เพื่อประโยชน์ต่อการควบคุมโรคติดต่อ หากพบรถโดยสารสาธารณะไม่จัดให้มีมาตรการป้องกันการแพร่ระบาดของโรคติดเชื้อไวรัส COVID-19 สามารถแจ้งร้องเรียนได้ที่สายด่วน 1584
สําหรับการให้บริการประชาชนที่สํานักงานขนส่งทั่วประเทศ ซึ่งได้ประกาศงดการดําเนินการด้านใบอนุญาตขับรถแล้วจนกว่าจะมีประกาศยกเลิกสถานการณ์ฉุกเฉินหรือประกาศเป็นอย่างอื่น แต่ยังคงให้บริการด้านทะเบียนและภาษีตามปกติ จึงได้กําชับให้มีมาตรการป้องกันทั้งประชาชนและเจ้าหน้าที่ผู้ปฏิบัติงาน พร้อมทั้งแนะนําให้ประชาชนใช้บริการออนไลน์ของ ขบ. เช่น บริการชําระภาษีรถประจําปีผ่านช่องทางออนไลน์ ที่ https://eservice.dlt.go.th หรือการต่ออายุใบอนุญาตขับรถทุกชนิดที่ต้องมีการอบรม ขบ. ได้เปิดให้อบรมผ่านระบบ e-Learning ที่ www.dlt-elearning.com เพื่อลดขั้นตอนการอบรมที่สํานักงานขนส่ง เมื่อมีประกาศเปิดให้บริการด้านใบอนุญาตขับรถ
รัฐบาลไทย-ข่าวทำเนียบรัฐบาล-นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจำประเทศไทย เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม
วันพฤหัสบดีที่ 25 มิถุนายน 2563
นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทย เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม
นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทย เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม
วันที่ ๒๕ มิถุนายน ๒๕๖๓ เวลา ๑๓.๓๐ น. นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทย เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมทั้งหารือเรื่องความร่วมมือและการสนับสนุนกิจกรรมแลกเปลี่ยนวัฒนธรรมของสองประเทศผ่านหน่วยงานของกระทรวงวัฒนธรรม และหารือเรื่องแนวทางการทํางานด้านวัฒนธรรมภายใต้สถานการณ์การแพร่ระบาดและผลกระทบจากโรคติดเชื้อไวรัสโคโรนา ๒๐๑๙ (COVID-19) โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม ผู้แทนสถานทูตเอกอัครราชทูตอินโดนีเซียประจําประเทศไทย และเจ้าหน้าที่ที่เกี่ยวข้อง เข้าร่วมหารือ ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ผลประชุม ก.พ.อ. 2/2560
วันพฤหัสบดีที่ 23 กุมภาพันธ์ 2560
ผลประชุม ก.พ.อ. 2/2560
สํานักงานคณะกรรมการการอุดมศึกษา - นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 2/2560
โดยมีมติที่สําคัญ คือ การแต่งตั้งศาสตราจารย์7รายผู้ช่วยศาสตราจารย์และรองศาสตราจารย์37ราย และรับทราบความก้าวหน้าการขออนุมัติกรอบอัตรากําลังพนักงานมหาวิทยาลัยในพื้นที่จังหวัดชายแดนภาคใต้374อัตรา
● เห็นชอบให้นําความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการพลเรือนในสถาบันอุดมศึกษา ให้ดํารงตําแหน่ง "ศาสตราจารย์"จํานวน7ราย ดังนี้
รศ.นุชนารถ ศรีวงศิตานนท์ให้ดํารงตําแหน่งศาสตราจารย์ในสาขาวิชาวิศวกรรมทรัพยากรน้ํา มหาวิทยาลัยเกษตรศาสตร์
รศ.ประภาทิพย์ เอี่ยมโสภณาให้ดํารงตําแหน่งศาสตราจารย์ในสาขาวิชาปรสิตวิทยา มหาวิทยาลัยมหิดล
รศ.อัญชริดา สวารชรให้ดํารงตําแหน่งศาสตราจารย์โดยวิธีที่2ในสาขาวิชาจุลชีววิทยา จุฬาลงกรณ์มหาวิทยาลัย
รศ.ศรเทพ ธัมวาสรให้ดํารงตําแหน่งศาสตราจารย์ในสาขาวิชาสัตวบาลมหาวิทยาลัยเกษตรศาสตร์
รศ.หรรษา ปุณณะพยัคฆ์ให้ดํารงตําแหน่งศาสตราจารย์โดยวิธีที่2ในสาขาวิชาพฤกษศาสตร์จุฬาลงกรณ์มหาวิทยาลัย
รศ.ศราวุธ ริมดุสิตให้ดํารงตําแหน่งศาสตราจารย์โดยวิธีที่2ในสาขาวิชาวิศวกรรมเคมีจุฬาลงกรณ์มหาวิทยาลัย
รศ.สุพล อนันตาให้ดํารงตําแหน่งศาสตราจารย์ในสาขาวิชาวัสดุศาสตร์ มหาวิทยาลัยเชียงใหม่
●รับทราบการแต่งตั้งบุคคลให้ดํารงตําแหน่งผู้ช่วยศาสตราจารย์และรองศาสตราจารย์และเห็นชอบการได้รับเงินประจําตําแหน่งจํานวน37รายดังนี้
สถาบัน
ผศ.
(ราย)
รศ.
(ราย)
รวม
1)สถาบันอุดมศึกษาของรัฐ (เดิม)
2)มหาวิทยาลัยราชภัฏ
3)มหาวิทยาลัยเทคโนโลยีราชมงคล
รวม
●รับทราบความก้าวหน้าการขออนุมัติกรอบอัตรากําลังพนักงานมหาวิทยาลัยในพื้นที่ จชต.374อัตรา
ที่ประชุมได้รับทราบรายงานความก้าวหน้า การเสนอขอกรอบอัตรากําลังพนักงานมหาวิทยาลัยเพิ่มเติม ของสถาบันอุดมศึกษาในพื้นที่3จังหวัดชายแดนภาคใต้ ปีงบประมาณ2560-2563ตามที่พล.อ.สุรเชษฐ์ ชัยวงศ์ รมช. ศึกษาธิการเป็นประธานการประชุมพิจารณาหารือในเรื่องนี้ไปแล้วเมื่อวันที่20มกราคมที่ผ่านมา เพื่อให้สํานักงานคณะกรรมการการอุดมศึกษา (สกอ.) นําเสนอให้คณะรัฐมนตรีพิจารณาอนุมัติกรอบอัตรากําลังจํานวน374อัตรา แยกเป็นสายวิชาการ จํานวน271อัตรา สายสนับสนุน จํานวน103อัตราสําหรับมหาวิทยาลัย3แห่ง คือ มหาวิทยาลัยนราธิวาสราชนครินทร์ มหาวิทยาลัยราชภัฏยะลา และมหาวิทยาลัยสงขลานครินทร์ วิทยาเขตปัตตานี
รัฐบาลไทย-ข่าวทำเนียบรัฐบาล-รมว.วธ.เป็นประธานพิธีเปิดกิจกรรมจิตอาสาพระราชทานตามแนวพระราชดำริ “เราทำความดีด้วยหัวใจ” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2562
วันอาทิตย์ที่ 28 กรกฎาคม 2562
รมว.วธ.เป็นประธานพิธีเปิดกิจกรรมจิตอาสาพระราชทานตามแนวพระราชดําริ “เราทําความดีด้วยหัวใจ” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2562
รมว.วธ.เป็นประธานพิธีเปิดกิจกรรมจิตอาสาพระราชทานตามแนวพระราชดําริ “เราทําความดีด้วยหัวใจ” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2562
วันที่ 28 กรกฎาคม 2562 เวลา 14.00 น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานพิธีเปิดกิจกรรมจิตอาสาพระราชทานตามแนวพระราชดําริ “เราทําความดีด้วยหัวใจ” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2562 โดยมีนายกฤษศญพงษ์ ศิริ ปลัดกระทรวงวัฒนธรรม ผู้บริหาร ข้าราชการและเจ้าหน้าที่กระทรวงวัฒนธรรม ทหารจากกองทัพไทย เจ้าหน้าที่สํานักงานเขตห้วยขวาง และจิตอาสา เข้าร่วมกิจกรรม ณ บริเวณอาคารวัฒนธรรมวิศิษฎ์และบริเวณโดยรอบกระทรวงวัฒนธรรม เขตห้วยขวาง กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีเผยเตรียมเก็บภาษีการปล่อยก๊าซคาร์บอนไดออกไซด์ (CO2) จากยานพาหนะ
วันอังคารที่ 13 มีนาคม 2561
นายกรัฐมนตรีเผยเตรียมเก็บภาษีการปล่อยก๊าซคาร์บอนไดออกไซด์ (CO2) จากยานพาหนะ
นายกรัฐมนตรีเผยเตรียมเก็บภาษีการปล่อยก๊าซคาร์บอนไดออกไซด์ (CO2) จากยานพาหนะ
วันนี้ (13 มีนาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีปัญหามลพิษในพื้นที่กรุงเทพมหานครว่า เป็นเรื่องที่มีปัญหาทั่วโลกจากความเปลี่ยนแปลงของสภาพอากาศ รวมถึงการปล่อยก๊าซคาร์บอนไดออกไซด์ (CO2) จากยานพาหนะ พร้อมกําชับให้กรมสรรพมิตเก็บภาษีการปล่อยก๊าซคาร์บอนไดออกไซด์ (CO2) จากยานพาหนะ เพื่อนําเงินภาษีมาชดเชยการแก้ไขปัญหามลพิษ และขอให้ทุกคนช่วยกันแก้ไขปัญหา พร้อมกับร่วมกันป้องกันตัวเองด้วย
--------------------------------------------
รัฐบาลไทย-ข่าวทำเนียบรัฐบาล-มหาดไทย 4.0  ใช้มือถือรายงานผลการลงพื้นที่ “โปรแกรมรายงานผลไทยนิยม ยั่งยืน” แบบ Real Time ช่วยเพิ่มประสิทธิภาพการทำงาน
วันศุกร์ที่ 2 มีนาคม 2561
มหาดไทย 4.0  ใช้มือถือรายงานผลการลงพื้นที่ “โปรแกรมรายงานผลไทยนิยม ยั่งยืน” แบบ Real Time ช่วยเพิ่มประสิทธิภาพการทํางาน
มหาดไทย 4.0  ใช้มือถือรายงานผลการลงพื้นที่ “โปรแกรมรายงานผลไทยนิยม ยั่งยืน” แบบ Real Time ช่วยเพิ่มประสิทธิภาพการทํางาน
วันนี้ (2 มี.ค.61) เวลา 08:00 น. ที่กระทรวงมหาดไทย นายบุญธรรม เลิศสุขีเกษม รองปลัดกระทรวงมหาดไทย ในฐานะผู้ช่วยเลขานุการคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืน เปิดเผยว่า ตามที่กระทรวงมหาดไทยได้รับมอบหมายจากรัฐบาลให้เป็นเจ้าภาพหลักในการขับเคลื่อนโครงการไทยนิยม ยั่งยืน ในระดับพื้นที่ ซึ่งได้เริ่มคิกออฟ (Kick off) เมื่อวันที่ 21 กุมภาพันธ์ 2561 ที่ผ่านมา โดยทีมขับเคลื่อนการพัฒนาประเทศระดับตําบล จํานวนกว่า 7,600 ทีม ลงพื้นที่พบปะเยี่ยมเยียนพี่น้องประชาชนเพื่อทําประชาคมหมู่บ้าน/ชุมชน ในทุกจังหวัด และกรุงเทพมหานคร เพื่อรวบรวมสภาพปัญหา และความต้องการมาวิเคราะห์ สังเคราะห์ในการดําเนินโครงการแก้ไขปัญหาตามความต้องการของประชาชนต่อไป
รองปลัดกระทรวงมหาดไทย กล่าวว่า ได้มอบหมายให้ศูนย์สารสนเทศฯ กรมการปกครอง พัฒนาโปรแกรมรายงานผล “ไทยนิยม ยั่งยืน” แบบ Real-Time ให้ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล เป็นผู้ดําเนินการบันทึกผลการลงพื้นที่ผ่านระบบออนไลน์ได้ทันทีเมื่อลงพื้นที่ โดยใช้ Smartphone หรือ Tablet เข้าโปรแกรมที่มีชื่อว่า “รายงานผลไทยนิยม ยั่งยืน” บันทึกข้อมูลรายงานการลงพื้นที่ปฏิบัติงานพร้อมภาพถ่ายเข้าระบบ ทําให้ผู้บริหารในส่วนกลาง จังหวัด อําเภอ สามารถทราบผลการปฏิบัติงานของทีมขับเคลื่อนฯ ระดับตําบลได้ทันที สอดคล้องกับนโยบายประเทศไทย 4.0 ของรัฐบาล ทําให้เกิดความสะดวก ลดระยะเวลาการรายงานผล ลดขั้นตอนการทํางาน และไม่ต้องสิ้นเปลืองใช้กระดาษรายงาน และเมื่อได้ปัญหาความต้องการมาแล้ว ทีมขับเคลื่อนฯ ระดับตําบล จะบันทึกข้อมูลลงในแบบบันทึกข้อมูลของแต่ละหมู่บ้าน ชุมชน ก่อนจะนําส่งให้เจ้าหน้าที่รวบรวมบันทึกเข้าระบบปัญหาความต้องการ เพื่อใช้ในการวิเคราะห์ต่อไป
"สําหรับผลการลงพื้นที่ทําประชาคมของทีมขับเคลื่อนฯ ระดับตําบล ต่อเนื่องทุกวันไม่เว้นวันหยุดถึงเช้าวันนี้ (2 มี.ค.61) ซึ่งเป็นวันที่ 10 ผลการลงพื้นที่ทําประชาคม ทีมขับเคลื่อนฯ ระดับตําบล ลงพื้นที่แล้วกว่า 2.4 หมื่นชุมชน/หมู่บ้าน มีพี่น้องประชาชนร่วมทําประชาคมแล้วกว่า 2.8 ล้านคน"
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยพยายามนําเทคโนโลยีการสื่อสารและนวัตกรรมต่างๆ มาเชื่อมโยงกับการทํางานในด้านต่าง ๆ ในภารกิจของกระทรวงมหาดไทย โดยเฉพาะอย่างยิ่งงานบริการประชาชนเพื่อเป็นการอํานวยความสะดวกให้แก่พี่น้องประชาชนที่มาใช้บริการหน่วยงานในสังกัดกระทรวงมหาดไทย.
ครั้งที่ 43/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ธ.ก.ส. ร่วมงาน Thailand Smart Money สัญจรพิษณุโลก ครั้งที่ 5
วันศุกร์ที่ 3 สิงหาคม 2561
ธ.ก.ส. ร่วมงาน Thailand Smart Money สัญจรพิษณุโลก ครั้งที่ 5
ธ.ก.ส. นําผลิตภัณฑ์เงินฝากและสินเชื่อ พร้อมโปรโมชั่นสุดพิเศษ ร่วมงาน Thailand Smart Money สัญจรพิษณุโลก ครั้งที่ 5 ณ ลานโปรโมชั่น ชั้น 1 ศูนย์การค้า เซ็นทรัล พลาซา จังหวัดพิษณุโลก วันที่ 3 - 5 สิงหาคม 2561
นายดํารงชัย เดชาธิคม ผู้อํานวยการ ฝ่ายกิจการสาขาภาคเหนือตอนล่าง ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงาน Thailand Smart Money สัญจรพิษณุโลก ครั้งที่ 5 ที่จัดขึ้น ณ ลานโปรโมชั่น ชั้น 1 ศูนย์การค้า เซ็นทรัล พลาซา จังหวัดพิษณุโลก ธ.ก.ส. ได้นําผลิตภัณฑ์ทางการเงินและสินเชื่อต่าง ๆ เข้าให้ บริการภายในงาน โดยมีผลิตภัณฑ์ที่น่าสนใจ คือ เงินฝากผู้สูงอายุ Senior Savings สําหรับผู้มีอายุ 50 ปี ขึ้นไป อัตราดอกเบี้ยร้อยละ 0.50 ต่อปี หากยอดเงินฝากคงเหลือตั้งแต่ 20,000 บาท ขึ้นไป รับดอกเบี้ยร้อยละ 0.99 ต่อปี ฝากได้คนละ 1 บัญชี สูงสุดไม่เกิน 10 ล้านบาท และยังสามารถนํามาใช้เป็นหลักประกันในการขอสินเชื่อ ในอัตราดอกเบี้ยเพียงร้อยละ 2.99 ต่อปี เงินฝากกระแสรายวันพลัส เงินฝากกระแสรายวันที่มีดอกเบี้ยในอัตราพิเศษ เงินฝากประจําปลอดภาษี 24 เดือน ฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือน รับดอกเบี้ยร้อยละ 2.50 ต่อปี ไม่เสียภาษี เงินฝากออมทรัพย์ทวีโชค ฝากเงินรับดอกเบี้ยพร้อมลุ้นรางวัล ระดับจังหวัดปีละ 2 ครั้ง และระดับประเทศอีกปีละ 1 ครั้ง เงินฝากออมทรัพย์พิเศษ ฝากเงินขั้นต่ํา 1,000 บาท รับดอกเบี้ยร้อยละ 1.10 ต่อปี ไม่เสียภาษี เงินฝาก A-Savings ดอกเบี้ยร้อยละ 0.5 ต่อปี ใช้งานสะดวกและง่ายผ่าน Application “ธ.ก.ส. A-Mobile” รวมถึงการให้บริการสมัครเข้าร่วมโครงการกองทุนการออมแห่งชาติ (กอช.) และบริการรับลงทะเบียนพร้อมเพย์
นอกจากนี้ ด้านสินเชื่อ ยังมีบริการโครงการสินเชื่อ SMEs เกษตร (ปีที่ 1-3 ดอกเบี้ยร้อยละ 4 ต่อปี) สินเชื่อระยะสั้นประเภทตั๋วสัญญาใช้เงิน (P/N) สินเชื่อเบิกเงินเกินบัญชี (O/D) สินเชื่อเพื่อประกอบธุรกิจ แฟรนไชส์ของเกษตรกรผู้มีรายได้น้อย สินเชื่อ Green Credit และสินเชื่อสานฝันเกษตรกรรุ่นใหม่ (Young Smart Farmer) และบริการด้านอื่น ๆ
พิเศษ! แทนความห่วงใยจาก ธ.ก.ส. สําหรับผู้ที่มียอดเงินฝากสูงสุดภายในงาน จะได้รับ “บัตรชีววัฒนะ Prime Platinum” บัตรของขวัญสุดพิเศษสําหรับการตรวจสุขภาพและส่วนลดการรักษา พยาบาล มูลค่า 20,000 บาท และสําหรับผู้ที่ทําธุรกรรมการเงินภายในบูธ ธ.ก.ส. รับของที่ระลึกมากมาย เช่น กระเป๋าเป้เที่ยวเพลิน แก้วน้ําน้องข้าวหอม หมอนผ้าห่ม A-Mobile เป็นต้น
รัฐบาลไทย-ข่าวทำเนียบรัฐบาล-ทส. จัดประชุมเตรียมความพร้อมของผู้ประกอบการสวนสัตว์สาธารณะภายใต้พระราชบัญญัติสงวนและคุ้มครองสัตว์ป่า พ.ศ. 2562
วันจันทร์ที่ 21 ตุลาคม 2562
ทส. จัดประชุมเตรียมความพร้อมของผู้ประกอบการสวนสัตว์สาธารณะภายใต้พระราชบัญญัติสงวนและคุ้มครองสัตว์ป่า พ.ศ. 2562
กระทรวงทรัพยากรธรรมชาติและสิ่งแวดล้อม จัดการประชุมเตรียมความพร้อมของผู้ประกอบการสวนสัตว์สาธารณะภายใต้พระราชบัญญัติสงวนและคุ้มครองสัตว์ป่า พ.ศ. 2562 ผู้ประกอบการสวนสัตว์เอกชนร่วมหารือ เตรียมออกกฎกระทรวง ต้นปี 63
ทส. จัดประชุมเตรียมความพร้อมของผู้ประกอบการสวนสัตว์สาธารณะภายใต้พระราชบัญญัติสงวนและคุ้มครองสัตว์ป่า พ.ศ. 2562
กระทรวงทรัพยากรธรรมชาติและสิ่งแวดล้อม จัดการประชุมเตรียมความพร้อมของผู้ประกอบการสวนสัตว์สาธารณะภายใต้พระราชบัญญัติสงวนและคุ้มครองสัตว์ป่า พ.ศ. 2562 ผู้ประกอบการสวนสัตว์เอกชนร่วมหารือ เตรียมออกกฎกระทรวง ต้นปี 63
วันนี้ (21 ตุลาคม 2562) เวลา 09.00 น. ณ ห้องศักดิ์สิทธิ์ตรีเดช รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) พร้อมด้วย ปลัดกระทรวงทรัพยากรธรรมชาติและสิ่งแวดล้อม (นายจตุพร บุรุษพัฒน์) ร่วมเปิดการประชุมเตรียมความพร้อมของผู้ประกอบการสวนสัตว์สาธารณะภายใต้พระราชบัญญัติสงวนและคุ้มครองสัตว์ป่า พ.ศ. 2562 จัดขึ้นโดย กรมอุทยานแห่งชาติ สัตว์ป่า และพันธุ์พืช มีวัตถุประสงค์ให้ผู้ประกอบกิจการสวนสัตว์ในประเทศไทยรวมถึงหน่วยงานที่เกี่ยวข้อง ร่วมพิจารณาร่างมาตรฐานสําหรับการจัดตั้งและการดําเนินกิจการของสวนสัตว์สาธารณะในประเทศไทย เพื่อเตรียมความพร้อมให้แก่ผู้ประกอบกิจการสวนสัตว์และผู้เกี่ยวข้อง เปิดโอกาสให้นําเสนอความคิดเห็นหรือปัญหาอุปสรรคต่างๆ และในภายหลังการประชุม กรมอุทยานแห่งชาติ สัตว์ป่า และพันธุ์พืช จะได้มีการเชิญตัวแทนผู้ประกอบการและหน่วยงานต่างๆ ที่เกี่ยวข้อง มาร่วมกันพิจารณาในรายละเอียดเพื่อการจัดทํา กฎ ระเบียบ มาตรฐานต่างๆ เพื่อให้เป็นไปอย่างเหมาะสมและมีประสิทธิภาพมากที่สุดต่อไป
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวเปิดการประชุม โดยเน้นย้ําว่า สิ่งสําคัญของการจัดการสวนสัตว์ คือความเป็นอยู่ของสัตว์ที่อยู่ในความดูแลของพวกเรา ดังนั้น จึงเป็นหน้าที่ของกระทรวงทรัพยากรธรรมชาติและสิ่งแวดล้อม ที่จะต้องออก กฏ ระเบียบต่างๆ ให้ดี โดยกระทรวงทรัพยากรธรรมชาติและสิ่งแวดล้อมเตรียมออกกฎกระทรวงภายในต้นปี 2563 ทั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ฝากให้ผู้เข้าร่วมประชุม ผู้ประกอบกิจการสวนสัตว์เอกชน และหน่วยงานที่เกี่ยวข้อง ร่วมกันเสนอแนวความคิด ข้อคิดเห็น ที่จะทําให้เกิดผลดีที่สุดกับสัตว์ที่พวกเราดูแล และในท้ายที่สุด เพื่อให้สวนสัตว์เอกชนทุกแห่งในประเทศไทยได้รับการยอมรับจากนักท่องเที่ยวทั่วโลก ได้รับการยอมรับจากสังคมโลก สามารถสร้างรายได้ให้กับผู้ประกอบการ และพร้อมเข้าสู่มิติใหม่ของสวนสัตว์สาธารณะของประเทศไทย ภายในเดือนมกราคม พ.ศ. 2563 เป็นต้นไป
รัฐบาลไทย-ข่าวทำเนียบรัฐบาล- กระทรวงอุตสาหกรรม จัดพิธีทำบุญตักบาตรเนื่องในโอกาสวันขึ้นปีใหม่ พุทธศักราช 2563
วันพฤหัสบดีที่ 9 มกราคม 2563
กระทรวงอุตสาหกรรม จัดพิธีทําบุญตักบาตรเนื่องในโอกาสวันขึ้นปีใหม่ พุทธศักราช 2563
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ข้าราชการ พนักงาน และเจ้าหน้าที่กระทรวงอุตสาหกรรม ร่วมถวายภัตตาหารเช้า และทําบุญตักบาตรข้าวสารอาหารแห้งแด่พระสงฆ์ ณ อาคารสํานักงานปลัดกระทรวงอุตสาหกรรม
วันนี้ (9 มกราคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนายสุรพล ชามาตย์ นายจุลพงษ์ ทวีศรี นายภานุวัฒน์ ตริยางกูรศรี นางวรวรรณ ชิตอรุณ รองปลัดกระทรวงอุตสาหกรรม นายณัฐพล ณัฏฐสมบูรณ์ หัวหน้าผู้ตรวจราชการกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ข้าราชการ พนักงาน และเจ้าหน้าที่กระทรวงอุตสาหกรรม ร่วมถวายภัตตาหารเช้า และทําบุญตักบาตรข้าวสารอาหารแห้งแด่พระสงฆ์ จํานวน 49 รูป เนื่องในโอกาสวันขึ้นปีใหม่ พุทธศักราช 2563 ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.เร่งติดตามฉีดวัคซีนพิษสุนัขบ้ากลุ่มเสี่ยงที่กิน/สัมผัสกระบือเสียชีวิตที่อ.กาบเชิง จ.สุรินทร์ ให้ครบทุกคน
วันอังคารที่ 14 สิงหาคม 2561
สธ.เร่งติดตามฉีดวัคซีนพิษสุนัขบ้ากลุ่มเสี่ยงที่กิน/สัมผัสกระบือเสียชีวิตที่อ.กาบเชิง จ.สุรินทร์ ให้ครบทุกคน
กระทรวงสาธารณสุข เร่งติดตามฉีดวัคซีนป้องกันโรคพิษสุนัขบ้าแก่กลุ่มเสี่ยงที่สัมผัส/กินกระบือเสียชีวิต 4 ตัว ที่อําเภอกาบเชิง จังหวัดสุรินทร์ ให้ครบทุกคน
วันนี้ (14 สิงหาคม 2561) นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์กรณีข่าวกระบือเสียชีวิต 4 ตัว ที่อําเภอกาบเชิง จ. สุรินทร์ ได้รับรายงานจากสํานักงานสาธารณสุขจังหวัดสุรินทร์ ว่า ได้ร่วมกับเจ้าหน้าที่ปศุสัตว์ และเจ้าหน้าที่โรงพยาบาลกาบเชิง ติดตามฉีดวัคซีนป้องกันโรคพิษสุนัขบ้า แก่ประชาชนกลุ่มเสี่ยง ทั้งผู้ที่มีความเสี่ยงสูงคือ เจ้าของ ผู้ชําแหล่ะ ผู้ปรุง และกลุ่มผู้ที่กินเนื้อกระบือ ซึ่งมีทั้งหมด 203 คน ขณะนี้ ได้ฉีดวัคซีนให้แล้ว 159 คน และขอความร่วมมือผู้ใหญ่บ้าน/ผู้นําชุมชน เร่งติดตามกลุ่มเสี่ยงที่เหลือมาพบเจ้าหน้าที่โรงพยาบาลกาบเชิง เพื่อซักประวัติและรับการฉีดวัคซีนให้ครบทุกคน และประชาสัมพันธ์ให้ความรู้แนะนําประชาชนในพื้นที่ หากพบวัว กระบือ ในหมู่บ้านตายโดยไม่ทราบสาเหตุ ให้สันนิษฐานว่าอาจตายเพราะติดเชื้อพิษสุนัขบ้า แจ้งปศุสัตว์อําเภอตรวจสอบและทําการฝังทันที
นายแพทย์โอภาสกล่าวต่อว่า ผู้ติดเชื้อโรคพิษเชื้อสุนัขบ้า จะไม่ปรากฏอาการให้เห็นโดยทันที อาจจะมีอาการภายใน 2-3 อาทิตย์ เป็นเดือนหรือมากกว่านั้น และไม่มียารักษาให้หาย จะเสียชีวิตทุกราย โดยระยะแรก ผู้ป่วยอาจมีไข้ต่ําๆ เจ็บคอ เบื่ออาหาร อาจรู้สึกปวดแสบปวดร้อนในบริเวณที่โดนสัตว์เลี้ยงกัดแม้ว่าแผลจะหายสนิทดีแล้ว ต่อมาจะเริ่มกลืนน้ําและอาหารลําบาก มีอาการกลัวน้ํา กระสับกระส่าย ไม่ชอบแสงสว่าง ลม และเสียงดัง อาจมีน้ําลายเหนียวข้นออกมาจากปาก จนสุดท้ายอาจไม่มีสติ มีอาการชัก อัมพาต และเสียชีวิตในที่สุด จึงขอให้ผู้ที่สัมผัสกับกระบือที่เสียชีวิต รวมทั้งประชาชนทั่วไปที่ถูกสุนัข แมว กัด ข่วน หรือเลียบาดแผล ไปพบแพทย์ที่โรงพยาบาลเพื่อพิจารณาให้วัคซีนป้องกันโรคพิษสุนัขบ้า ลดการเสียชีวิต
***************************************** 14 สิงหาคม 2561
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานการประชุม หัวหน้าส่วนราชการระดับปลัดกระทรวง หรือเทียบเท่า ครั้งที่ 3/2561
วันพฤหัสบดีที่ 2 สิงหาคม 2561
นายกรัฐมนตรีเป็นประธานการประชุม หัวหน้าส่วนราชการระดับปลัดกระทรวง หรือเทียบเท่า ครั้งที่ 3/2561
นายกรัฐมนตรีเป็นประธานการประชุมหัวหน้าส่วนราชการระดับปลัดกระทรวงหรือเทียบเท่า ครั้งที่ 3/2561 ณ กระทรวงทรัพยากรธรรมชาติและสิ่งแวดล้อม
วันนี้ (2 ส.ค.61) เวลา 09.30 น. ณ ห้องประชุมอารีย์สัมพันธ์ ชั้น 3 อาคารกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม ถนนพระราม 6 เขตพญาไท กรุเทพมหานคร พลเอก ประยุทธ์ จันทร์โอชา นายกรัฐมนตรี เป็นประธานการประชุมหัวหน้าส่วนราชการระดับปลัดกระทรวงหรือเทียบเท่า ครั้งที่ 3/2561 ร่วมกับหน่วยงานที่เกี่ยวข้อง โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นางเมธินี เทพมณี เลขาธิการ ก.พ. คณะผู้บริหาร ข้าราชการ พนักงานราชการ และเจ้าหน้าที่กระทรวงทรัพยากรธรรมชาติและสิ่งแวดล้อมให้การต้อนรับ
พร้อมกันนี้ นายกรัฐมนตรี ได้เยี่ยมชมนิทรรศการการดําเนินงานของกระทรวงทรัพยากรธรรมชาติและสิ่งแวดล้อม อาทิ แผนฟื้นฟูและพัฒนาแหล่งท่องเที่ยวในพื้นที่วนอุทยานถ้ําหลวง - ขุนน้ํานางนอน ตําบลโป่งผา อําเภอแม่สาย จังหวัดเชียงราย การจัดการสิ่งแวดล้อม (ทําความดีด้วยหัวใจ ลดรับ ลดให้ ลดใช้ถุงพลาสติก) การป้องกันและแก้ไขปัญหาหมอกควันภาคเหนือ ตลอดจนการแสดงผลการดําเนินงานของโรงเรียนวัดตโปทาราม จังหวัดชลบุรี ในการลดเวลาเรียนเพิ่มเวลาเรียนรู้ ตามนโยบายรัฐบาล โดยการดําเนินโครงการฝึกทักษะอาชีพนักเรียน ในด้านต่าง ๆ ทั้งเรื่องอาหาร เครื่องดื่ม ผักอินทรีย์ ท่องเที่ยวและบริการ เพื่อนักเรียนจะสามารถนําไปประกอบอาชีพได้ในอนาคต โดยเฉพาะการเป็นโรงเรียนปลอดขยะ ด้วยการนําวัสดุเหลือใช้หรือทิ้งแล้วมาทําประโยชน์ เช่น การนํากากกาแฟมาทําสครับขัดผิว หรือการนําขยะสดไปทําน้ําหมักชีวภาพ เป็นต้น
จากนั้น เลขาธิการ ก.พ. ได้กล่าวแนะนําปลัดกระทรวงทรัพยากรธรรมชาติและสิ่งแวดล้อมในฐานเจ้าภาพการจัดประชุม
โอกาสนี้ นายกรัฐมนตรี ได้กล่าวเปิดการประชุมฯ โดยกล่าวขอบคุณหัวหน้าส่วนราชการระดับปลัดกระทรวงหรือเทียบเท่า ซึ่งนายกรัฐมนตรีให้ความสําคัญอย่างมากกับข้าราชการประจําเพราะเป็นผู้ที่ต้องปฏิบัติงานตามภารกิจประจําของตนเองเพื่อประโยชน์ของประชาชนและปฏิบัติงานตามนโยบายรัฐบาล เพื่อที่จะร่วมกันขับเคลื่อนประเทศไปสู่เป้าหมายที่กําหนด พร้อมย้ําว่าการจัดทําแผนงานโครงการต่าง ๆ และแผนแม่บทต้องกําหนดเป้าหมายและระยะเวลาในการดําเนินการแต่ละช่วงให้ชัดเจน สอดคล้องกับยุทธศาสตร์ 20 ปี และแผนพัฒนาเศรษฐกิจและสังคมแห่งชาติ ตลอดจนนโยบายด้านการพัฒนาประเทศในอนาคต
ขณะที่ปลัดกระทรวงทรัพยากรธรรมชาติและสิ่งแวดล้อม ได้กล่าวแนะนําคณะผู้บริหาร พร้อมรายงานภารกิจสําคัญและสรุปผลงานสําคัญของกระทรวงทรัพยากรธรรมชาติและสิ่งแวดล้อม และนําเสนอประเด็นที่ต้องการให้นายกรัฐมนตรีพิจารณาสนับสนุน มอบนโยบายสั่งการต่อไป
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รฟม. ห่วงใยใส่ใจผู้โดยสาร ทุกวันไม่มีวันหยุด [กระทรวงคมนาคม]
วันจันทร์ที่ 6 เมษายน 2563
รฟม. ห่วงใยใส่ใจผู้โดยสาร ทุกวันไม่มีวันหยุด [กระทรวงคมนาคม]
รฟม. ห่วงใยใส่ใจผู้โดยสาร ทุกวันไม่มีวันหยุด
✅เราเตรียมพร้อมเสมอเพื่อให้คุณมั่นใจตลอดการเดินทางกับ MRT ด้วยมาตรการป้องกันและควบคุมการแพร่กระจายของเชื้อ COVID-19 อย่างต่อเนื่อง
รัฐบาลไทย-ข่าวทำเนียบรัฐบาล-ดีอีเอส หารือหน่วยงานที่เกี่ยวข้อง ผลักดันมาตรการป้องกันและปราบปรามการละเมิดทรัพย์สินทางปัญญาบนสื่อออนไลน์
วันพุธที่ 24 มิถุนายน 2563
ดีอีเอส หารือหน่วยงานที่เกี่ยวข้อง ผลักดันมาตรการป้องกันและปราบปรามการละเมิดทรัพย์สินทางปัญญาบนสื่อออนไลน์
ดีอีเอส หารือหน่วยงานที่เกี่ยวข้อง ผลักดันมาตรการป้องกันและปราบปรามการละเมิดทรัพย์สินทางปัญญาบนสื่อออนไลน์
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือกับผู้ให้บริการอินเทอร์เน็ต (ISP) เพื่อหารือแนวทางการป้องกันและปราบปรามการละเมิดทรัพย์สินทางปัญญาบนสื่อออนไลน์ ในการนี้ได้รับฟังปัญหาอุปสรรค การระงับเว็บไซต์ตามคําสั่งศาลของผู้ให้บริการอินเทอร์เน็ต (ISP) เพื่อหามาตรการและกําหนดแนวทางการแก้ไขปัญหาร่วมกัน โดยกระทรวงฯ ได้นําเสนอระบบกลาง เพื่อใช้ประสานแจ้งคําสั่งศาลไปยังผู้ให้บริการอินเทอร์เน็ต (ISP) เพื่อใช้ในการสื่อสารระหว่างกระทรวงฯ ผู้ให้บริการฯ และหน่วยงานที่เกี่ยวข้อง เพื่อการบูรณาการทํางานร่วมกันได้อย่างมีประสิทธิภาพ ซึ่งการประชุมครั้งนี้ได้มีผู้แทนจาก กสทช ,กรมทรัพย์สินทางปัญญา,สํานักงานตํารวจแห่งชาติโดยศูนย์ปราบปรามอาชญากรรมทางเทคโนโลยี ศปอส.ตร. เข้าร่วมประชุม ณ ห้องประชุม MDES ชั้น 9 กระทรวงดิจิทัลเพื่อเศรษฐกิจและสังคม ถนนแจ้งวัฒนะ กรุงเทพฯ เมื่อวันที่ 23 มิถุนายน 2563
*******************